بؤیوک بریتانیا بیرلشمیش میللت‌لر تشکیلاتی‌نین تهلوکه‌سیزلیک شوراسینا لیبی-ده آتشکس طلب ائدن قطعنامه لاییحه‌سینی تقدیم ائتدی.
قطعنامه لاییحه‌سینده لیبی-نین دوغوسونداکی حربی قوه‌لرین لیدری، ژنرال خلیفه خفترین پایتاخت طرابلس-و اله کئچیرمک اوچون هوجوما کئچمه‌سیندن سونرا باشلادیلان حربی عملیات‌لارا گؤره درین ناراحات‌لیق حیسی کئچیریلدیگی ایفاده اولونور.
لاییحه‌ده لیبی-ده کی بوتون طرف‌لردن درحال گرگینلیگین آزالدیلماسی و آتشکسین تطبیق اولونماسی طلب ائدیلیر، طرف‌لر اؤلکه‌نین بوتون اراضی‌سینده قارشیدورما‌لارین دایاندیریلماسی اوچون بمت ایله بیرگه فعالیت گؤسترمه‌یه دعوت اولونور.
قطعنامه لاییحه‌سینده بمت-نین نظارتی آلتیندا جریان ائدن سیاسی پروسه نین گئری قاییدیلماسی طلب اولونور، عضو اؤلکه‌لره بمت-نین قرارینا رعایت ائدیلمه‌سی اوچون لیبی-ده طرف‌لر اوزریندکی نفوذلاریندان‌ ایستیفاده ائتمک تؤصیه اولونور.
قئید ائدک کی، طرابلس-و اله کئچیرمک اوچون آوریلین 4-ده هوجوما باشلایان ژنرال خلیفه خفترین حربی بیرلیک‌لری ایله اولوسلار آراسی سویه‌ده تانینان میللی راضیلاشما حکومتی‌نین رهبرلیک شوراسی‌نین صدری فايز السراج‌ین قوه‌لری آراسیندا پایتاخت اطرافیندا شدت‌لی توققوشما‌لار 13 گون‌دور داوام ائدیر.
لیبی-ده حاکمیت بحرانی 2011-جی ایلده باشلاییب.
دونیا ساغلیق تشکیلاتی‌نین معلومات‌لارینا گؤره، بو گونه قدر قارشیدورما‌لاردا 174 نفر هلاک اولوب، 756 نفر یارالانیب.
